Publication: Magyar Közlöny
Issue: MK-2010-181 (Year: 2010, Number: 181)
Era: contemporary
Section: Mellékletek a 2010. évi CXXVIII. törvényhez
Paragraph Index: 22

1. számú melléklet JEGYZÕKÖNYV AZ EURÓPAI UNIÓRÓL SZÓLÓ SZERZÕDÉSHEZ, AZ EURÓPAI UNIÓ MÛKÖDÉSÉRÕL SZÓLÓ SZERZÕDÉSHEZ ÉS AZ EURÓPAI ATOMENERGIA-KÖZÖSSÉGET LÉTREHOZÓ SZERZÕDÉSHEZ CSATOLT, AZ ÁTMENETI RENDELKEZÉSEKRÕL SZÓLÓ JEGYZÕKÖNYV MÓDOSÍTÁSÁRÓL A BELGA KIRÁLYSÁG, A BOLGÁR KÖZTÁRSASÁG, A CSEH KÖZTÁRSASÁG, A DÁN KIRÁLYSÁG, A NÉMETORSZÁGI SZÖVETSÉGI KÖZTÁRSASÁG, AZ ÉSZT KÖZTÁRSASÁG, ÍRORSZÁG, A GÖRÖG KÖZTÁRSASÁG, A SPANYOL KIRÁLYSÁG, A FRANCIA KÖZTÁRSASÁG, AZ OLASZ KÖZTÁRSASÁG, A CIPRUSI KÖZTÁRSASÁG, A LETT KÖZTÁRSASÁG, A LITVÁN KÖZTÁRSASÁG, A LUXEMBURGI NAGYHERCEGSÉG, A MAGYAR KÖZTÁRSASÁG, MÁLTA, A HOLLAND KIRÁLYSÁG, AZ OSZTRÁK KÖZTÁRSASÁG, A LENGYEL KÖZTÁRSASÁG, A PORTUGÁL KÖZTÁRSASÁG, ROMÁNIA, A SZLOVÉN KÖZTÁRSASÁG, A SZLOVÁK KÖZTÁRSASÁG, A FINN KÖZTÁRSASÁG, A SVÉD KIRÁLYSÁG, NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA, a továbbiakban: a Magas Szerzõdõ Felek, MIVEL a 2009. június 4–7-i európai parlamenti választásokat követõen a Lisszaboni Szerzõdés hatálybalépése, valamint az Európai Tanács által a 2008. december 11–12-i ülésén elfogadott nyilatkozat és az Európai Tanács által a 2009. június 18–19-i ülésén elért politikai megállapodás okán az Európai Parlament összetételét illetõen a 2009–2014-es megbízatási idõszak végéig átmeneti intézkedéseket szükséges megállapítani, MIVEL ezen átmeneti rendelkezések célja, hogy megengedjék azon tagállamoknak, amelyek európai parlamenti képviselõinek száma magasabb lett volna, ha a Lisszaboni Szerzõdés a 2009. júniusi európai parlamenti választások idején hatályos lett volna, hogy megfelelõ számú további képviselõi hellyel rendelkezzenek, és hogy e helyeket betöltsék, FIGYELEMBE VÉVE a tagállamonkénti képviselõi helyek számát, amelyet – az Európai Parlament 2007. október 11-i és az Európai Tanács politikai hozzájárulásával (a Lisszaboni Szerzõdést elfogadó kormányközi konferencia zárónyilatkozatához csatolt 5. nyilatkozat) – az európai tanácsi határozattervezet irányzott elõ, és figyelembe véve a Lisszaboni Szerzõdést elfogadó kormányközi konferencia zárónyilatkozatához csatolt 4. nyilatkozatot, MIVEL az e jegyzõkönyv hatálybalépésétõl a 2009–2014-es megbízatási idõszak lejártáig hátralévõ idõszakra létre kell hozni az Európai Tanács által a 2009. június 18–19-i ülésén elért politikai megállapodásban az érintett tagállamok részére megállapított további 18 képviselõi helyet, MIVEL ehhez engedélyezni kell, hogy a képviselõk száma ideiglenesen túllépje a 2009. júniusi európai parlamenti választások idején hatályos szerzõdések rendelkezéseiben, valamint a Lisszaboni Szerzõdéssel módosított, az Európai Unióról szóló szerzõdés 14. cikke (2) bekezdésének elsõ albekezdésében megállapított tagállamonkénti képviselõi létszámot, illetve a maximális képviselõi létszámot, MIVEL szükséges megállapítani továbbá azokat a részletes szabályokat, amelyek lehetõvé teszik, hogy az érintett tagállamok betölthessék az ideiglenesen létrehozott további képviselõi helyeket, MIVEL átmeneti rendelkezésekrõl van szó, módosítani kell az Európai Unióról szóló szerzõdéshez, az Európai Unió mûködésérõl szóló szerzõdéshez és az Európai Atomenergia-közösséget létrehozó szerzõdéshez csatolt, az átmeneti rendelkezésekrõl szóló jegyzõkönyvet, MEGÁLLAPODTAK A KÖVETKEZÕ RENDELKEZÉSEKBEN:

Source: https://magyarkozlony.hu/hivatalos-lapok/4774126550d98855ec8bc2b0930e2d509c87cd18/dokumentumok/c4b3f5ffbe35f9a00c8df653ca85fec4299fad4e/letoltes